Христо Радевски
Като птица

chitanka.info

Аз в душата си лелея

хубава мечта —

като птиците да пея

и летя.

Мене славеят и косът

са ми по душа,

че в душите си не носят

завист и лъжа.

А си пеят из гората

и на свобода

и не дирят те заплата

за труда.

За такъв живот копнея —

весел,

чист и лек.

Като птица да живея,

а да съм човек.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.